Ψάρια μπουργέτο
Στην συνταγή μπορούν να χρησιμοποιηθούν εκτός από ψάρια και γαρίδες.
1 1⁄2 κιλό ψάρια, καθαρισμένα (εμείς βάλαμε 3 μπακαλιάρους και 1 σκορπίνα, αλλά μπορούμε να βάλουμε και μεγάλες γαρίδες ή ψάρια κατάλληλα για βραστά), 2 ξερά κρεμμύδια, σε φέτες, Χυμός από 1 λεμόνι, 350 ml ελαιόλαδο, αλάτι, φρεσκοτριμμένο πιπέρι
Για τα ψάρια μπουργέτο, καθαρίζουμε και πλένουμε τα ψάρια, προσέχοντας να μην τρυπηθούμε από τα «αγκάθια» της σκορπίνας (μπορούμε να ζητήσουμε από τον ψαρομανάβη να μας τα καθαρίσει). Τα αλατοπιπερώνουμε. Σε μια φαρδιά και ρηχή κατσαρόλα απλώνουμε τις φέτες κρεμμυδιών και πάνω τους τακτοποιούμε τα ψάρια. Περιχύνουμε με το ελαιόλαδο, αλατοπιπερώνουμε λίγο ακόμη και προσθέτουμε τόσο νερό ώστε σχεδόν να καλύψει τα ψάρια. Μαγειρεύουμε σε δυνατή φωτιά για 20 λεπτά. Στο διάστημα αυτό, το ζουμί του φαγητού θα έχει δέσει ελαφρά και θα είναι σαν αραιή σάλτσα: ούτε πηχτή ούτε σαν σούπα. Περίπου 5 λεπτά πριν αποσύρουμε από τη φωτιά, ρίχνουμε τον χυμό λεμονιού, σείουμε την κατσαρόλα για να απλωθεί παντού.Σερβίρουμε, τα ψάρια μπουργιέτο, βάζοντας σε κάθε πιάτο ψάρι, κρεμμύδια και ζουμί από την κατσαρόλα.
Λεμόνι,Ψάρι